**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

|  |
| --- |
| **Zavezanec:** LEK d.d., Verovškova ulica 57, 1526 Ljubljana |
| **Naprava / lokacija:** LEK d.d., Obrat Lendava, Trimlini 2D, 9220 Lendava |
| **Datum pregleda:** 28. 5. 2025 |
| **OVD št.:** 35407-172/2006-31 z dne 15. 4. 2010, spremenjeno z odločbami št. 35407-37/2011-33 z dne 12. 7. 2012, 35406-33/2012-4 z dne 15. 3. 2013, 35406-53/2014-8 z dne 23. 1. 2015, 35406-39/2015-10 z dne 27. 1. 2016, 35406-53/2016-7 z dne 8. 6. 2017, 35406-1/2021-7 z dne 19. 2. 2021, 35406-42/2019-12 z dne 30. 3. 2021, 35432-14/2021-2550-12 z dne 28.11.2022 in 35406-47/2021-ARSO-20 z dne 19.7.2024. |
| **Usklajenost z OVD:**DA. Inšpekcijski pregled zavezanca je bil opravljen po področjih, kot so navedena v okoljevarstvenem dovoljenju (emisije snovi v zrak, emisije snovi in toplote v vode, emisije hrupa, ravnanje z odpadki, skladiščenje nevarnih tekočin v nepremičnih skladiščnih rezervoarjih in drugi pogoji).  |
| **Zaključki / naslednje aktivnosti:**Zahteve iz OVD zavezanec izpolnjuje - obratovalne monitoringe na izpustih v zrak, v vode, hrupa izvaja redno, letna poročila o izvedenih monitoringih pravočasno posreduje na ARSO. Zavezanec na izpustih v zrak izvaja obratovalne monitoringe v skladu z izdanim OVD. Za čistilne naprave na izpustih v zrak ima izdelane poslovnike čistilne naprave in vodi obratovalne dnevnike čistilnih naprav. Za čistilne naprave odpadnih vod se vodijo obratovalni dnevniki, v okviru lastnih meritev odpadnih vod se preverja pravilno delovanje čistilnih naprav. V letu 2024 je čezmerno obremenjeval okolje z emisijami Zn in Cu na iztoku V1 skupni iztok. Od julija 2024 se rezultati meritev vrednotijo tudi po BAT zaključkih. Mejni vrednosti parametrov Baker in Cink na merilnem mestu V1MM1 sta se 5-10 kratno zmanjšali (Zn iz 1,7 na 0,3 mg/l, Cu iz 0,5 na 0,05 mg/l). Tako so rezultati nekaterih meritev presegali novi mejni vrednosti. Zavezanec je po prejemu poročil pristopil k ugotavljanju nepravilnosti ter izvajanju sanacijskih ukrepov. Z odpadki ravna skladno z zahtevami OVD. Vodi tudi evidenco o nastajanju odpadkov. Z nevarnimi tekočinami v nepremičnih skladiščnih posodah ravna skladno z zahtevami iz OVD. Skladiščne posode so ustrezno opremljene z napravami za varno obratovanje (naprava proti prenapolnitvi, opozarjanje na izpuščanje). Naslednji pregled bo predvidoma izveden najkasneje v treh letih. |